गोबर थापने के विवाद में एक युवक की हत्या
उद्योगनगरथाने के गांव महंगाया में सोमवार सुबह गोबर थापने के विवाद को लेकर महिलाओं के बाद पुरुष भिड़ गए। इसमें दरांत से पेट पर वार कर एक युवक की हत्या कर दी गई। घटना के बाद दोनों पक्षों के बीच तनाव पैदा हो गया। मौके पर पुलिस बल अधिकारियों ने दोनों पक्षों को समझाया। फिलहाल गांव में पुलिस बल तैनात किया गया है। पीड़ित पक्ष के विरोध के बाद पुलिस ने देर शाम तक गांव में दबिश देकर आरोपियों को गिरफ्तार करने की कोशिश की। लेकिन वह पुलिस के पहुंचने से पहले घर छोड़कर भाग गए।
रविवार शाम करनसिंह हरप्रसाद पक्ष की महिलाओं के बीच बिटोरा गोबर थापने के साथ ही भूमि को लेकर कहासुनी हो गई। महिलाओं में काफी देर तक कहासुनी के बाद ग्रामीणों ने विवाद शांत करा दिया। लेकिन रात को ही दोनों पक्षों के पुरुषों में भी विवाद हो गया। इसे भी ग्रामीणों से समझा कर शांत करा दिया। सोमवार सुबह दोनों ही पक्षों के दो युवकों में फिर से विवाद हो गया। शेष| पेज 13
काफीदेर तक कहासुनी के बाद विक्रम सिंह पुत्र करन सिंह बघेल 22 साल को दूसरे पक्ष के हरप्रसाद वगैराह ने दरांत मार दिया। इससे उसके पेट में दरांत लग गई और उसकी मौत हो गई। इसको लेकर दोनों पक्षों में पथराव हो गया। हालांकि चोटिल कोई नहीं हुआ। घटना की सूचना पाकर बड़ी संख्या में दोनों पक्षों के लोग एकत्रित हो गए। उद्योगनगर थाने के एसएचओ मुरारीलाल मौके पर पहुंचे और शव को पोस्टमार्टम के लिए आरबीएम अस्पताल पहुंचाया। जहां परिजनों ने पुलिस के सामने ही आरोपियों को गिरफ्तार करने पर शव ले जाने की बात कही। लेकिन जल्द मामले की जांच कर आरोपियों को गिरफ्तार करने के आश्वासन पर परिजन मान गए। घटना का मामला मृतक के पिता करन सिंह ने हरप्रसाद, दिनेश, शिव्वा, प्रेमचंद, कपिल वगैराह 10-12 लोगों के खिलाफ दर्ज कराया है। इधर पुलिस अधिकारियों ने गांव में जाकर ग्रामीणों से भी घटनाक्रम के बारे में विस्तार से जानकारी प्राप्त की।
पेट में दरांत के वार से हमला कर हत्या, गांव में पुलिस बल तैनात
भरतपुर. हत्या के मामले में परिजनों से बात करते सीओ र|ू।
hin_Deva hin_Deva hin_Deva hin_Deva bho_Deva hin_Deva